El 29% de les empreses industrials catalanes crearà nous productes o serveis, el 21% noves plataformes de comercialització digital com l'e-commerce i el 21% digitalitzarà processos.
El 47% de la indústria catalana introduirà canvis estratègics de mercat arran de la situació provocada per la COVID-19.
És una de les principals conclusions d'un sondeig elaborat per ACCIÓ -l'agència per a la competitivitat de l'empresa del Departament d'Empresa i Coneixement- entre el 19 de juny i l'1 de juliol a empreses industrials catalanes de més de 9 treballadors.
Segons el sondeig, el 29% de les empreses industrials catalanes crearà nous productes o serveis com a canvi estratègic, mentre que el 21% introduirà noves plataformes de comercialització digital com l''e-commerce'.
D'altra banda, el 21% de la indústria preveu començar a digitalitzar processos.
En aquest sentit, segons el conseller delegat d'ACCIÓ, Joan Romero, " les empreses catalanes han de fer front a una pandèmia que requereix accelerar processos d'adaptació i transformació: la COVID-19 ha provocat que canvis que podien trigar anys a arribar es materialitzin en pocs mesos ". "
L'anticipació és clau: cal poder identificar què és el que hem de fer i com ho hem de fer i fer-ho de forma ràpida " ja que " això serà clau per la competitivitat de cada empresa ".
" Una primera mostra de canvi és la incorporació d'eines de teletreball ", segons Romero.
En aquest sentit, el sondeig apunta que el 69% de la indústria ha aplicat eines de teletreball durant la pandèmia, davant del 12% que ja ho feia abans de la COVID-19.
En referència a la seva activitat internacional, la gran majoria d'empreses industrials catalanes que exporta (84%) es planteja obrir nous mercats internacionals. "
El context global és ara molt complex " però "cal fer front a l'augment de polítiques proteccionistes, el Brexit, la desacceleració dels mercats on les empreses catalanes exporten més i les dificultats de mobilitat internacional " ja que " s'ha demostrat que la internacionalització és sinònim de més competitivitat: menys dependència sobre els cicles econòmics, accés a un mercat molt més ampli, majors rendibilitats, escalar capacitat productiva, diversificació de riscos comercials i d'aprovisionament, disminució de costos i augment de l'eficiència productiva ".
Nous ajuts per fer front a aquests canvis
Precisament, aquest dijous s'activa la línia d'ajuts Cupons ACCIÓ a la competitivitat empresarial per impulsar la competitivitat d'entre 300 i 600 pimes catalanes arran de la COVID-19.
Es tracta d'una línia d'ajuts que compta amb un pressupost de gairebé 3 milions d'euros i que enguany contempla línies específiques per fer front a la situació provocada per la pandèmia de la COVID-19.
Els ajuts s'articulen en forma de cupons àgils i ràpids que les empreses han d'utilitzar per contractar serveis de consultoria especialitzats a càrrec de proveïdors acreditats per ACCIÓ.
En total hi ha una desena de tipologies de cupons en els àmbits de la innovació, la internacionalització, el finançament, la indústria 4.0, la transformació empresarial i l'economia circular, amb ajuts que oscil·len entre els 1.600 i els 20.000 euros.
A més, enguany incorpora noves línies en els àmbits de les startups, la cerca de finançament de pimes i la transformació empresarial dissenyades per accelerar la recuperació a la situació provocada per la COVID-19:
Segons el conseller delegat d'ACCIÓ, Joan Romero, "les empreses catalanes han de fer front a una pandèmia que requereix accelerar processos d'adaptació i transformació"